शायरी हमें जीवन जीने का तरीका सिखाती है:सेंगर
गुना। ‘शायरी हमे जीवन जीने का तरीका सिखाती है, शायरी हमें हुनरबंद बनाती है’ उक्त आशय की बात अनिरुद्ध सिंह सेंगर ने मप्र उर्दू अकादमी संस्कृति विभाग भोपाल द्वारा गुना में होने मुशायरे की तैयारियों के लिए हुई बैठक में कही। मुशायरे में पुणे से असलम चिश्ती, जयपुर से मलका नसीम, दिल्ली से मुमताज नसीम, कोटा से शकील उद्दीन, मदन मोहन दानिश, दिल्ली से रहमान मुसव्विर आ रहे हैं। इसके साथ डॉ. अशोक गोयल, हफीज़ गुनावी, डॉ. हरकांत अर्पित, डॉ. मनोहर गर्ग भी अपने कलाम पेश करेंगे। बुजुर्ग रचनाकार कमर गुनावी, प्रेम कुमार सूद, इसहाक़ सूफी, खलील रज़ा, खलील अश्क को सम्मानित किया जाएगा। मप्र उर्दू अकादमी की सचिव डॉ. नुसरत मेंहदी उपस्थित रहेंगी।
hin_Deva hin_Deva